Neuvoston direktiivi 76/760/ETY, annettu 27 päivänä heinäkuuta 1976, moottoriajoneuvojen ja niiden perävaunujen takarekisterikilven valaisimia koskevan jäsenvaltioiden lainsäädännön lähentämisestä



Virallinen lehti nro L 262 , 27/09/1976 s. 0085 - 0095

Suomenk. erityispainos Alue 13 Nide 5 s. 0114

Kreikank. erityispainos: Luku 13 Nide 4 s. 0056

Ruotsink. erityispainos Alue 13 Nide 5 s. 0114

Espanjank. erityispainos: Luku 13 Nide 5 s. 0124

Portugalink. erityispainos: Luku 13 Nide 5 s. 0124



NEUVOSTON DIREKTIIVI, annettu 27 päivänä heinäkuuta 1976, moottoriajoneuvojen ja niiden perävaunujen takarekisterikilven valaisimia koskevan jäsenvaltioiden lainsäädännön lähentämisestä (76/760/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että tekniset vaatimukset, jotka moottoriajoneuvojen on kansallisen lainsäädännön mukaan täytettävä, liittyvät muun muassa moottoriajoneuvojen takarekisterikilven valaisimiin, nämä vaatimukset eroavat jäsenvaltioittain; sen vuoksi on tarpeen, että kaikki jäsenvaltiot antavat samat vaatimukset, joko voimassa olevien määräystensä lisäksi tai niiden sijasta, erityisesti, jotta moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetussa neuvoston direktiivissä 70/156/ETY(3) säädetty ETY-tyyppihyväksyntämenettely voidaan ottaa käyttöön kaikkien ajoneuvotyyppien osalta, neuvosto vahvisti yhteiset vaatimukset moottoriajoneuvojen ja niiden perävaunujen valaisimien ja merkkivalolaitteiden asennuksesta direktiivissä 76/756/ETY(4), yhdenmukaistettu tyyppihyväksyntämenettely takarekisterikilven valaisimia varten mahdollistaa sen, että kukin jäsenvaltio voi tarkastaa yhteisten rakenne- ja testausvaatimusten noudattamisen ja ilmoittaa muille jäsenvaltioille havainnoistaan lähettämällä niille jäljennöksen kutakin takarekisterikilven valaisinta varten täytetystä osan tyyppihyväksyntätodistuksesta; osan ETY-tyyppihyväksyntämerkin laittaminen kaikkiin hyväksytyn mallin mukaisesti valmistettuihin takarekisterikilven valaisimiin tekee tarpeettomaksi näiden valaisimien tekniset tarkastukset muissa jäsenvaltioissa, teknisten vaatimusten osalta olisi otettava huomioon Yhdistyneiden kansakuntien Euroopan talouskomission sääntö N:o 4 ["Moottoriajoneuvojen (lukuun ottamatta moottoripyöriä) ja niiden perävaunujen takarekisterikilven valaisimien hyväksyntää koskevat yhdenmukaiset määräykset"](5), joka on 20 päivänä maaliskuuta 1958 tehdyn moottoriajoneuvojen varusteiden ja osien hyväksymisehtojen yhdenmukaistamista ja hyväksymisten vastavuoroista tunnustamista koskevan sopimuksen liitteenä, ja moottoriajoneuvoja koskevan kansallisen lainsäädännön lähentäminen edellyttää, että jäsenvaltioiden yhteisten vaatimusten mukaisesti suorittamat tarkastukset tunnustetaan vastavuoroisesti, ON ANTANUT TÄMÄN DIREKTIIVIN: 1 artikla 1. Jäsenvaltion on annettava osan ETY-tyyppihyväksyntä kaikille takarekisterikilven valaisintyypeille, jotka täyttävät liitteissä 0, I, III ja IV vahvistetut rakennetta ja testausta koskevat vaatimukset. 2. Osan ETY-tyyppihyväksynnän antaneen jäsenvaltion on toteutettava tarvittavat toimenpiteet sen tarkastamiseksi, että tuotantomallit ovat hyväksytyn tyypin mukaisia, sikäli kuin se on tarpeen ja tarvittaessa yhteistyössä muiden jäsenvaltioiden toimivaltaisten viranomaisten kanssa. Tällaiset tarkastukset on rajoitettava pistokokeisiin. 2 artikla Jäsenvaltioiden on kunkin takarekisterikilven valaisintyypin osalta, jonka ne hyväksyvät 1 artiklan mukaisesti, annettava sen valmistajalle tai tämän edustajalle liitteessä I esitetyn mallin mukainen osan ETY-tyyppihyväksyntämerkki. Jäsenvaltioiden on toteutettava tarvittavat toimenpiteet estääkseen sellaisten merkkien käytön, jotka voivat aiheuttaa sekaannusta 1 artiklan mukaisesti hyväksyttyjen takarekisterikilven valaisimien ja muiden laitteiden välillä. 3 artikla 1. Jäsenvaltio ei saa kieltää saattamasta markkinoille takarekisterikilven valaisimia niiden rakenteeseen tai toimintatapaan liittyvistä syistä, jos niissä on osan ETY-tyyppihyväksyntämerkki. 2. Jäsenvaltio voi kuitenkin kieltää saattamasta markkinoille sellaisia takarekisterikilven valaisimia, joissa on osan ETY-tyyppihyväksyntämerkki, mutta jotka toistuvasti poikkeavat hyväksytystä tyypistä. Kyseisen valtion on viipymättä ilmoitettava muille jäsenvaltioille ja komissiolle toteutetuista toimenpiteistä, ja perusteltava päätöksensä. 4 artikla Jäsenvaltioiden toimivaltaisten viranomaisten on kuukauden kuluessa lähetettävä muiden jäsenvaltioiden toimivaltaisille viranomaisille jäljennös jokaisesta takarekisterikilven valaisintyypin osalta täytetystä, joko hyväksytystä tai evätystä liitteessä II esitetyn mukaisesta osan tyyppihyväksyntätodistuksesta. 5 artikla 1. Jos osan ETY-tyyppihyväksynnän antanut jäsenvaltio toteaa, että jotkut samalla osan ETY-tyyppihyväksyntämerkillä varustetuista takarekisterikilven valaisimista eivät ole hyväksytyn tyypin mukaisia, jäsenvaltion on toteutettava tarvittavat toimenpiteet sen varmistamiseksi, että tuotantomallit ovat hyväksytyn tyypin mukaiset. Edellä tarkoitetun valtion toimivaltaisten viranomaisten on ilmoitettava muiden jäsenvaltioiden toimivaltaisille viranomaisille toteutetuista toimenpiteistä, jotka voivat, kun kyseessä toistuva tapaus, johtaa osan ETY-tyyppihyväksynnän peruuttamiseen. Kyseisten viranomaisten on toteutettava vastaavat toimenpiteet, jos toisen jäsenvaltion toimivaltaiset viranomaiset ilmoittavat, ettei valaisin ole hyväksytyn tyypin mukainen. 2. Jäsenvaltioiden toimivaltaisten viranomaisten on kuukauden kuluessa ilmoitettava toisilleen osan ETY-tyyppihyväksynnän peruuttamisesta ja sen syistä. 6 artikla Kaikki tämän direktiivin täytäntöön panemiseksi annettujen säännösten nojalla tehdyt päätökset, jotka koskevat takarekisterikilven valaisimelle annetun osan ETY-tyyppihyväksynnän epäämistä, peruuttamista tai valaisimen markkinoille saattamisen taikka käytön kieltämistä, on perusteltava yksityiskohtaisesti. Päätöksestä on ilmoitettava asianosaiselle, jolle on samanaikaisesti ilmoitettava jäsenvaltion voimassa olevan lainsäädännön mukaan hänen käytettävissään olevat muutoksenhakukeinot ja määräajat muutoksenhaulle. 7 artikla Jäsenvaltio ei saa evätä ajoneuvolta ETY-tyyppihyväksyntää tai kansallista tyyppihyväksyntää takarekisterikilven valaisimiin liittyvistä syistä, jos kyseisissä valaisimissa on osan ETY-tyyppihyväksyntämerkki ja jos ne on asennettu direktiivin 76/756/ETY vaatimusten mukaisesti. 8 artikla Jäsenvaltio ei saa evätä ajoneuvon rekisteröintiä taikka kieltää myyntiä, liikkeelle laskemista tai käyttöä takarekisterikilven valaisimiin liittyvistä syistä, jos kyseisissä valaisimissa on osan ETY-tyyppihyväksyntämerkki ja jos ne on asennettu direktiivissä 76/756/ETY vahvistettujen vaatimusten mukaisesti. 9 artikla Tässä direktiivissä "ajoneuvolla" tarkoitetaan kaikkia tieliikenteeseen tarkoitettuja vähintään nelipyöräisiä, korilla varustettuja tai ilman sitä olevia moottoriajoneuvoja, joiden suurin rakenteellinen nopeus on yli 25 km/h, sekä niiden perävaunuja, lukuun ottamatta kiskoilla kulkevia ajoneuvoja, maataloustraktoreita ja -koneita ja moottorityökoneita. 10 artikla Tarvittavat muutokset liitteiden vaatimusten mukauttamiseksi tekniikan kehitykseen annetaan direktiivin 70/156/ETY 13 artiklassa säädettyä menettelyä noudattaen. 11 artikla 1. Jäsenvaltioiden on 1 päivään heinäkuuta 1977 mennessä annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. Niiden on sovellettava näitä säännöksiä viimeistään 1 päivästä lokakuuta 1977 alkaen. 2. Kun tämä direktiivi on annettu tiedoksi, jäsenvaltioiden on huolehdittava siitä, että ehdotukset niistä tässä direktiivissä tarkoitettuja kysymyksiä koskevista laeista, asetuksista ja hallinnollisista määräyksistä, jotka jäsenvaltiot aikovat antaa, toimitetaan komissiolle riittävän ajoissa, jotta se voi esittää huomautuksensa. 12 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä heinäkuuta 1976. Neuvoston puolesta Puheenjohtaja M. van der STOEL (1) EYVL N:o C 76, 7.4.1975, s. 37 (2) EYVL N:o C 248, 29.10.1975, s. 23 (3) EYVL N:o L 42, 23.2.1970, s. 1 (4) EYVL N:o L 262, 27.9.1976, s. 1 (5) Euroopan talouskomission asiakirja E/ECE/324, Addendum 3, Amendment 1, 29.10.1975 LIITE 0 MÄÄRITELMÄ, YLEISET VAATIMUKSET, SÄTEILEVÄN VALON VÄRI, VALON TULOKULMA, MITTAUSMENETTELY, VALOTEKNISET OMINAISUUDET, TUOTANNON VAATIMUSTENMUKAISUUS 1 MÄÄRITELMÄ 1.1 Takarekisterikilven valaisin `Takarekisterikilven valaisimella` tarkoitetaan laitetta, jota käytetään takarekisterikilvelle tarkoitetun alueen valaisemiseen; se voi koostua erilaisista optisista osista. (2) (3) (4) 5 YLEISET VAATIMUKSET Jokaisen näytekappaleen on vastattava 9 kohdassa vahvistettuja vaatimuksia(1). Valaisimet on suunniteltava siten, että valaistava alue voidaan nähdä takaapäin kokonaisuudessaan liitteessä IV esitetyn piirroksen mukaisella näkyvyysalueella. Kaikki mittaukset on suoritettava laitteen hehkulampun tai -lamppujen pienimmällä testausjännitettä vastaavalla valovirralla, joka vahvistetaan laitteessa käytettävän hehkulampun tai käytettävien hehkulamppujen eritelmässä. 6 SÄTEILEVÄN VALON VÄRI Laitteessa käytettävän lampun valon värin on oltava valkoinen, mutta riittävän neutraali, jotta se ei olennaisesti muuta rekisterikilven väriä. 7 VALON TULOKULMA Laitteen valmistajan on määrättävä asento, johon laite on asennettava rekisterikilvelle tarkoitettuun tilaan nähden; laite on sijoitettava siten, ettei rekisterikilven pintaan tulevan valon tulokulma ylitä missään valaistavan pinnan kohdassa 82° ja tämä tulokulma mitataan laitteen valaisevan pinnan kauimpana kilven pinnasta olevasta reunasta. Jos laitteessa on useita valaisimia, edellä tarkoitettu vaatimus koskee ainoastaan sitä rekisterikilven osaa, jonka kyseisen laitteen on tarkoitus valaista. Laite on suunniteltava niin, ettei se anna lainkaan valoa suoraan taaksepäin, lukuun ottamatta punaista valoa, jos laite on yhdistetty tai ryhmitetty takavalaisimen kanssa. 8 MITTAUSMENETTELY Valotiheyden mittaukset suoritetaan hajaheijastavalla valkoisella imupaperilla, jonka pienin hajaheijastumissuhde on 70 %; imupaperin on oltava samankokoinen kuin rekisterikilpi ja se sijoitetaan rekisterikilven paikalle, 2 mm kilven kiinnitystasosta ulospäin. Valotiheyden mittaukset suoritetaan liitteessä III esitetyissä pisteissä kohtisuoraan paperin pintaan nähden sen kilpityypin mukaisesti, jota varten laite on tarkoitettu ja kukin mittauspiste muodostaa pyöreän alueen, jonka halkaisija on 25 mm. 9 VALOTEKNISET OMINAISUUDET Liitteessä III esitetyssä jokaisessa mittauspisteessä valotiheyden B on oltava vähintään 2,5 cd/m². Arvojen B1 ja B2 välinen valotiheyden gradientti, mitattuna mistä tahansa edellä tarkoitetuista mittauspisteistä valituista kahdesta pisteestä 1 ja 2, saa olla enintään 2 × B0/cm, missä B0 on eri pisteissä mitattu pienin valotiheys, mikä on: >NUM>B2-B1 >DEN>Etäisyys 1-2 cm ≥ 2 × B0/cm 10 TUOTANNON VAATIMUSTENMUKAISUUS Jokaisen osan ETY-tyyppihyväksyntämerkinnällä varustetun takarekisterikilven valaisimen on oltava hyväksytyn tyypin mukainen. Minkä tahansa sattumanvaraisesti sarjatuotantoerästä valitun laitteen tuottaman valotiheyden B on oltava vähintään 2 cd/m² ja gradientin kaavan kerroin 2 voidaan korvata kertoimella 3. (11) (1) Näillä vaatimuksilla varmistetaan hyvä näkyvyys, jollei rekisterikilven kallistuskulma poikkea yli 30° pystytason kummallekaan puolelle LIITE I OSAN ETY-TYYPPIHYVÄKSYNNÄN JA MERKINNÄN EDELLYTYKSET 1 OSAN ETY-TYYPPIHYVÄKSYNTÄHAKEMUS 1.1 Kaupallisen merkin tai tavaramerkin haltijan tai tämän edustajan on jätettävä osan ETY-tyyppihyväksyntähakemus. 1.2 Jokaiseen takarekisterikilven valaisintyyppiä koskevaan hakemukseen on liitettävä: 1.2.1 ilmoitus, onko laite tarkoitettu leveän kilven (520 mm X 120 mm), korkean kilven (340 mm X 240 mm) vai molempien valaisemiseen, 1.2.2 lyhyt tekninen kuvaus, mainiten erityisesti suositellun hehkulampun tyyppi ja teho, 1.2.3 riittävän yksityiskohtaiset tyypin tunnistamisen mahdollistavat piirustukset (kolmena kappaleena), jotka esittävät geometrisesti sen asennon, jossa laite rekisterikilven tilaan nähden asennetaan sekä valaisevan pinnan ääriviivat, 1.2.4 kaksi näytekappaletta varustettuina suositellulla hehkulampulla. 2 MERKINNÄT 2.1 Osan ETY-tyyppihyväksyntää varten toimitetuissa takarekisterikilven valaisintyypin näytekappaleissa on oltava hakijan kaupallinen merkki tai tavaramerkki helposti luettavissa ja pysyvästi merkittynä. 2.2 Kaikkien valaisimien lasissa ja rungossa on oltava riittävän suuri tila osan ETY-tyyppihyväksyntämerkille; tämä tila on esitettävä 1.2.3 kohdassa tarkoitetuissa piirustuksissa. 3 OSAN ETY-TYYPPIHYVÄKSYNTÄ 3.1 Jos kaikki 1 kohdan mukaisesti toimitetut näytekappaleet täyttävät liitteessä 0 olevan 5, 6, 7, 8 ja 9 kohdan vaatimukset, osan ETY-tyyppihyväksyntä on annettava ja osan tyyppihyväksyntänumero ilmoitettava. 3.2 Tätä numeroa ei saa antaa muille takarekisterikilven valaisintyypeille. 3.3 Jos osan ETY-tyyppihyväksyntää haetaan takarekisterikilven valaisimesta ja muista valaisimista koostuvalle valaisin- ja merkkivalolaitetyypille, yhteinen osan ETY-tyyppihyväksyntämerkintä voidaan antaa edellyttäen, että takarekisterikilven valaisin täyttää tämän direktiivin vaatimukset ja että muut valaisimet, jotka muodostavat kyseisen valaisin- ja merkkivalolaitteen, jolle osan ETY-tyyppihyväksyntää haetaan, ovat niitä koskevien erityisdirektiivien mukaisia. 4 MERKIT 4.1 Jokaisessa tämän direktiivin mukaisesti hyväksytyn tyypin mukaisessa takarekisterikilven valaisimessa on oltava osan ETY-tyyppihyväksyntämerkki. 4.2 Tämä merkki koostuu suorakulmiosta, joka ympyröi pientä "e"-kirjainta, ja sitä seuraavaa osan tyyppihyväksynnän antaneen jäsenvaltion tunnuskirjainta, -kirjaimia tai -numeroa: >TAULUKON PAIKKA> Merkissä on oltava myös kyseiselle takarekisterikilven valaisintyypille annetun osan ETY-tyyppihyväksyntätodistuksen numeroa vastaava osan ETY-tyyppihyväksyntänumero. 4.3 Osan ETY-tyyppihyväksyntänumeron on sijaittava sopivassa paikassa lähellä "e"-kirjainta ympäröivää suorakulmiota. 4.4 Osan ETY-tyyppihyväksyntämerkki ja lisätunnus on laitettava valaisimen linssiin tai yhteen linsseistä pysyvästi ja siten, että ne ovat helposti luettavia myös silloin kun takarekisterikilven valaisin on kiinnitetty ajoneuvoon. 4.5 Lisäyksessä on esimerkki osan ETY-tyyppihyväksyntämerkistä. 4.6 Kun yhteinen osan ETY-tyyppihyväksyntänumero on 3.3 kohdan vaatimusten mukaisesti annettu takarekisterikilven valaisimesta ja muista valaisimista koostuvalle valaisin- ja merkkivalolaitteelle, saadaan kiinnittää vain yksi osan ETY-tyyppihyväksyntämerkki, joka koostuu: - suorakulmiosta, joka ympäröi "e"-kirjainta ja sitä seuraavaa osan tyyppihyväksynnän antaneen jäsenvaltion tunnuskirjaimia tai -numeroa, - osan ETY-tyyppihyväksyntänumerosta, - eri direktiiveissä, joiden mukaisesti osan ETY-tyyppihyväksyntä on annettu, vaadituista lisätunnuksista. 4.7 Tämän merkin eri osien koot eivät saa alittaa suurinta asianomaisissa ETY-tyyppihyväksyntää koskevissa direktiiveissä annettua, eri merkinnöille määriteltyä vähimmäismittaa. Lisäys ESIMERKKI OSAN ETY-TYYPPIHYVÄKSYNTÄMERKISTÄ >VIITTAUS KAAVIOON> Edellä esitetty osan ETY-tyyppihyväksyntämerkillä varustettu laite on takarekisterikilven valaisin, joka on ETY-tyyppihyväksytty Yhdistyneessä kuningaskunnassa (e 11) numerolla 1471.>VIITTAUS KAAVIOON> LIITE II >VIITTAUS KAAVIOON> >VIITTAUS KAAVIOON> LIITE III MITTAUSPISTEET TESTAUKSESSA >VIITTAUS KAAVIOON> Huom: Jos laite on tarkoitettu sekä korkean että leveän kilven valaisemiseen, mittauspisteet saadaan yhdistämällä edellä esitetyt piirrokset laitteen valmistajan ohjeiden mukaisesti. Jos kahden mittauspisteen väli on vähemmän kuin 30 mm, niistä on käytettävä vain toista.>VIITTAUS KAAVIOON> LIITE IV VALAISTAVAN PINNAN VÄHIMMÄISNÄKYVYYSALUE >VIITTAUS KAAVIOON> 1 Edellä esitetyt näkyvyysalueiden kulmat koskevat ainoastaan valaisimen ja rekisterikilven välisiä suhteellisia asentoja. (2) 3 Edellä esitetyissä kulmissa on otettu huomioon valaisimen aiheuttama osittainen varjostus. Niiden on liityttävä suuntiin, joissa valon varjostus on suurin. Valaisimien on oltava sellaisia, että alueet, joilla osittaista varjostusta esiintyy, jäävät niin pieniksi kuin käytännössä on mahdollista.>VIITTAUS KAAVIOON>